*Projekts*

LATVIJAS REPUBLIKAS MINISTRU KABINETS

20\_\_. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2010. gada 26. oktobra noteikumos Nr. 1001 "Kārtība, kādā Maksātnespējas administrācija izvēlas un iesaka tiesai maksātnespējas procesa administratora amata kandidātu"**

Izdoti saskaņā ar

[Maksātnespējas likuma](https://likumi.lv/ta/id/214590-maksatnespejas-likums) 19. panta otro daļu

1. Izdarīt Ministru kabineta 2010. gada 26. oktobra noteikumos Nr. 1001 "Kārtība, kādā Maksātnespējas administrācija izvēlas un iesaka tiesai maksātnespējas procesa administratora amata kandidātu" (Latvijas Vēstnesis, 2010, 172. nr.; 2013, 253. nr.; 2015, 40. nr.) šādus grozījumus:

1.1. svītrot 1.  un 2. punktā vārdus "tiesiskās aizsardzības procesam";

1.2. izteikt 4. punktu šādā redakcijā:

"4. Maksātnespējas administrācija pretendentu sarakstu izveido no administratoriem, kuri Maksātnespējas administrācijā atbilstoši šo noteikumu 18. punktam ir saņēmuši individuālo kodu autorizācijai pretendentu sarakstā (turpmāk – individuālais kods) un pauduši vēlmi veikt administratora pienākumus, Maksātnespējas administrācijas tīmekļa vietnē autorizējot individuālo kodu. Maksātnespējas administrācija pretendentu sarakstā norāda administratora vārdu, uzvārdu, amata apliecības numuru un pieteikuma administratora pienākumu veikšanai datumu un laiku.";

1.3. aizstāt 4.1 punktā vārdu "gada" ar vārdu "ceturkšņa";

1.4. svītrot 5. punktā vārdus "tiesiskās aizsardzības procesa lieta";

1.5. svītrot 7.1. apakšpunktu;

1.6. izteikt 9. punktu šādā redakcijā:

"9. Subjektu sarakstu kārto, sarindojot šo noteikumu 8. punktā noteiktajā kārtībā ievadītos administrēšanai vakantos subjektus latviešu valodas alfabēta secībā: juridiskās personas – pēc nosaukuma, fiziskās personas – pēc uzvārda un vārda. Burtu svešvalodā, ciparu, simbolu vai tukšuma zīmi uzskata par alfabēta pēdējo burtu. Ja administrēšanai vakantajiem subjektiem ir vienādi nosaukumi, tos administrēšanai vakanto subjektu sarakstā kārto pēc ziņu par tiem iesniegšanas laika Maksātnespējas administrācijā.";

1.7. svītrot 11. punktā skaitli un vārdu "3. pielikums";

1.8. papildināt noteikumus ar 11.1 punktu šādā redakcijā:

"11.1 Maksātnespējas administrācija papildinātajā administrēšanai vakanto subjektu sarakstā norāda:

11.11. maksātnespējas procesa veidu (juridiskās personas maksātnespējas process vai fiziskās personas maksātnespējas process);

11.12. tiesu, kurā ierosināts maksātnespējas process;

11.13. ziņas par administrēšanai vakanto subjektu (juridiskās personas nosaukums, reģistrācijas numurs un juridiskā adrese vai fiziskās personas vārds, uzvārds un personas kods (ja personai nav personas koda – dzimšanas datums);

11.14. maksātnespējas procesa ierosināšanas datumu;

11.15. administratora pretendenta vārdu, uzvārdu;

11.16. maksātnespējas procesā ieceltā administratora vārdu un uzvārdu.";

1.9. svītrot 12., 13. un 14. punktu;

1.10. svītrot 15. punktā vārdus "tiesiskās aizsardzības procesā";

1.11. aizstāt 15. punktā skaitli un vārdu "14. punktā" ar skaitli un vārdu "11. punktā";

1.12. izteikt 16. punktu šādā redakcijā:

"16. Ja šo noteikumu [11. punktā](https://likumi.lv/doc.php?id=220293#p14) minētajā kārtībā ieteikšanai tiesā par administratora amata kandidātu izvirzīts administratora amata pretendents, kurš ar tiesas lēmumu nav iecelts vai ir atcelts no administratora pienākumu pildīšanas konkrētā juridiskās personas maksātnespējas procesā vai fiziskās personas maksātnespējas procesā, vai ir aizdomās turētais, apsūdzētais vai tiesājamais kriminālprocesā, kas saistīts ar viņa rīcību konkrētajā juridiskās personas maksātnespējas procesā vai fiziskās personas maksātnespējas procesā, Maksātnespējas administrācija no pretendentu saraksta secīgi izvēlas nākamo administratora amata pretendentu. Šajā gadījumā iepriekšējais administratora amata pretendents nezaudē savu kārtu pretendentu sarakstā.";

1.13. izteikt 18. punkta pirmo teikumu šādā redakcijā:

"Lai saņemtu individuālo kodu autorizācijai pretendentu sarakstā, administrators iesniedz Maksātnespējas administrācijā iesniegumu par individuālā koda piešķiršanu.";

1.14. izteikt 21.1 punktu šādā redakcijā:

"21.1 Ja administrators no pretendentu saraksta svītrots, pamatojoties uz lēmumu par administratora amata darbības apturēšanu vai administratora atstādināšanu no amata, administrators ir tiesīgs pieprasīt jauna individuālā koda piešķiršanu un iekļaušanu pretendentu sarakstā ne agrāk kā dienā, kad administrators ir atjaunots amatā.";

1.15. aizstāt 23. punktā vārdus un skaitli "ja Maksātnespējas likuma 17. pantā noteiktajā kārtībā administratora sertifikāta darbība ir apturēta, izbeigta vai tas ir anulēts" ar vārdiem un skaitļiem "ja Maksātnespējas likuma 17.1, 17.2, 17.3 un 17.4 pantā noteiktajā kārtībā administrators ir atbrīvots, atcelts vai atstādināts no amata vai viņa amata darbība ir apturēta";

1.16. papildināt noteikumus ar 25.2, 25.3, 25.4 un 25.5 punktu šādā redakcijā:

"25.2Ja administrators, kuram ir derīgs administratora sertifikāts, no pretendentu saraksta svītrots, pamatojoties uz lēmumu par administratora sertifikāta darbības apturēšanu, administrators ir tiesīgs pieprasīt jauna individuālā koda piešķiršanu un iekļaušanu pretendentu sarakstā ne agrāk kā dienā, kad atjaunota administratora sertifikāta darbība.

25.3 Administratoru, kuram ir derīgs administratora sertifikāts, Maksātnespējas administrācija svītro no pretendentu saraksta, ja [Maksātnespējas likuma](https://likumi.lv/ta/id/214590-maksatnespejas-likums) noteiktajā kārtībā administratora sertifikāta darbība ir apturēta, izbeigta vai tas ir anulēts.

25.4 Tiesiskās aizsardzības procesos, kas uzsākti līdz 2017. gada 30. jūnijam, piemēro šo noteikumu redakciju, kas bija spēkā līdz 2017. gada 30. septembrim.

25.5 Ja administrators pilda amata pienākumus, pamatojoties uz derīgu sertifikātu, pretendentu sarakstā norāda administratora sertifikāta numuru.";

1.17. svītrot 1., 2., 3. un 4. pielikumu.

2. Noteikumi stājas spēkā 2017. gada 1. oktobrī.

Ministru prezidents Māris Kučinskis

Tieslietu ministrs Dzintars Rasnačs

Iesniedzējs:

Tieslietu ministrijas

valsts sekretārs Raivis Kronbergs